CELEX: 62020TN0572
Language: mt
Date: 2020-09-07 00:00:00
Title: Kawża T-572/20: Rikors ippreżentat fis-7 ta’ Settembru 2020 – Spisto vs Il-Kummissjoni

3.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/27
            
         
      Rikors ippreżentat fis-7 ta’ Settembru 2020 – Spisto vs Il-Kummissjoni
      (Kawża T-572/20)
      (2020/C 371/31)
      Lingwa tal-kawża: il-Franċiż
      
         Partijiet
      
      
         Rikorrenti: Amanda Spisto (Amsterdam, il-Pajjiżi l-Baxxi) (rappreżentanti: N. de Montigny, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni ta’ ċaħda tal-24 ta’ Settembru 2019 tat-talba għal eżami mill-ġdid tagħha tal-kompetizzjoni EPSO/AD/371/19 – Qasam 1;
               
            
                  —
               
               
                  tannulla, sa fejn ikun hemm bżonn, id-deċiżjoni ta’ ċaħda tal-ilment tas-26 ta’ Mejju 2020;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq l-illegalità tal-avviż ta’ kompetizzjoni li abbażi tiegħu ġiet adottata d-deċiżjoni kkontestata, peress li dan jikser il-prinċipji ta’ ċertezza legali, trasparenza u ta’ prevedibbiltà, mhux biss fl-evalwazzjoni tal-kriterji ta’ selezzjoni iżda wkoll tar-“rilevanza” li għandhom jiġu evalwati u kkunsidrati mill-membri tal-Bord tal-Għażla tal-EPSO fil-kuntest tat-eżami tat-“Talent Screener”.
               
            
                  2.
               
               
                  It-tieni motiv ibbażat fuq l-assenza ta’ motivazzjoni tad-deċiżjoni kkontestata. Ir-rikorrenti ssostni li d-deċiżjoni kkontestata ma kinitx tippermetti, wara d-deċiżjoni tal-Bord tal-Għażla, li jiġi evalwat il-mod kif kienet twettqet l-evalwazzjoni, il-kriterji li ttieħdu inkunsiderazzjoni u l-mod kif ġiet deċiża r-rilevanza tal-mistoqsijiet.
               
            
                  3.
               
               
                  It-tielet motiv ibbażat fuq żball manifest ta’ evalwazzjoni li bih hija vvizzjati d-deċiżjoni kkontestata.